Kinas myndigheter: Den kinesiske mur forsvinner
Stjeling av stein og naturødeleggelser, samt mangel på vedlikehold har bidratt til nedbrytningen av den kinesiske mur fra Ming-dynastiet. Dette melder Beijing Times. Deler av muren som ble bygd i det 14. århundre har begynt å helle eller har allerede rast sammen, og andre deler har fått store hull. Ifølge Beijing Times skal bare 8,2 prosent i dag være i god stand. Hvis du lurte: Den kinesiske mur er ikke synlig fra rommetTall fra Kinas administrasjon for kulturarv viser at 1.961 km av den kinesiske mur, noe som tilsvarer nesten 30 prosent av muren, har blitt helt borte over årene. Samtidig er fortsatt 1.185 km i dårlig stand. Tallene skal være hentet fra den statlige administrasjonen for kulturarv. Den godt over 8.000 km lange muren ble opprinnelig bygd som forsvarsverk, og fullført under Ming-dynastiet (1368 – 1644). Den står i dag på UNESCOs liste over verdens kultur- og naturarv.En av hovedgrunnene til at muren forsvinner stein for stein, skal være at lokale innbyggere har stjålet stein for å bygge husene sine. – Innbyggere som bor langs muren pleide å ta steiner fra muren for å bygge hus. Andre deler av muren har blitt ødelagt av veibygging, sier Cheng Dalin, en ekspert på muren fra Chinese Association of Cultural Relics til kinesiske Global Times. Britene mener: Nordlyset danker ut pyramidene og den kinesiske mur En annen grunn skal være at biter av muren selges til turister. Selv om reguleringer som bøter skal hindre folk i å stjele stein, sier lokale myndigheter at bøtelegging har vært vanskelig å overholde. I senere år skal imidlertid bevisstheten rundt å bevare det mektige byggverket blitt større hos lokalbefolkningen. – Naturlig ødeleggelse som lynnedslag, jordskjelv og oversvømmelse er andre trusler muren står overfor. Myndighetene burde gjøre forskjellige tiltak med tanke på klimaforandring og grografiske forhold, sier He Xinyu, forsker ved Ningxia Museum til Global Times. Ikke prøv deg: Festing forbudt på Den kinesiske mur
Har du lyst til å se den kinesiske mur? Pass på at du ikke venter for lenge.